જામનગરની જી.જી. હોસ્પિટલમાં છેલ્લા આઠ મહિના કરતા વધારે સમયથી આડેધડ વાહનો ખડકાવાને કારણે એમ્બ્યુલન્સ સહિતનાં ઇમરજન્સી વાહનોને હોસ્પિટલનાં ગેઇટ સુધી પહોંચવામાં ભારે હાલાકી પડી રહી હતી અને હોસ્પિટલની દિવાલની બંને સાઇડ, ટ્રોમા સેન્ટર પાસે, તેની પાછળના ભાગમાં, ગાયનેક વિભાગમાં આડેધડ વાહનોના ખડકલા કરવામાં આવતા હતા. જે અંગે નવગુજરાત સમયમાં ગત નવેમ્બર માસમાં અહેવાલ પ્રકાશિત કરાયો હતો. તો પણ તંત્ર દ્વારા આવા વાહનોને હટાવવા માટે કોઇ જરૂરી કાર્યવાહી કરવામાં આવી નહોતી.